Щы1эныгъэр 1эубытып1э ыш1ызэ, ащ изэмызэгъыныгъэхэр къыхигъэщызэ, ц1ыфым и1эк1оц1 дунай гъэш1эгъони, ищы1ак1и къыригъэлъэгъук1ын ылъэк1ыгъ тхак1ом. Ащк1э композиционнэ гъэпсык1э зэфэшъхьафхэри ыгъэфедагъ. Гущы1эм пае, къыхэбгъэщын плъэк1ыщтыр экспозициер бэрэ зэригъэфедагъэр ары. Экспозицием мэхьанэу и1эмэ апшъэрэр - ащ къэхъущтым узэрэфиухьазырырэр ары. Героим у1умык1эзэ икъэбар уегъаш1э. Повестэу «Абрек» мары къызэрэригъажьэрэр: «Отэртесыжъхэу нахьыпэм Лэбашъхъэ къушъхьэхъум дэк1эу щытыгъэхэмэ а л1ыр къаш1эжьэу щытыгъ: шэк1о бланэу ык1и мэлэхъо чанэу щытыгъэу ыц1э ра1ощтыгъ. Зэреджэщтыгъэхэри - адыгэ 1уак1эу, ятац1э хэмытэу - Василь. «Уасиль» зы1охэри ахэтыгъ».                   /«Л1ыгъэ» н. 14 / .